शेड से मासाखोर हुए गायब, पुरानी सब्जी मंडी से नहीं छूट रहा लगाव
नईसब्जी मंडी में नए बने दोनों शेड मार्केट कमेटी, आढ़तियों और आमजन के लिए मजाक का कारण बन गए हैं। शेडों में फड़ी के लिए ड्रॉ हुए एक माह हुआ है, मगर मासाखोर पहले ही गायब हो गए। इसके पीछे का कारण मासाखोरों का पुरानी सब्जी मंडी से प्रेम और सड़क पर रेहड़ी लगाकर काम करना बताया जा रहा है। मार्केट कमेटी का सुस्त रवैया दूसरा कारण है। नई सब्जी मंडी बनने के बाद एक शेड बनाया गया था। इसमें फल-सब्जी विक्रेता मासाखोर रेगुलर काम कर रहे हैं। मगर मंडी को पूरी तरह आबाद करने के लिए दो नए शेड तैयार किए गए। मार्केट कमेटी का मकसद था कि बाकि बचे हुए और पुरानी सब्जी मंडी के मासाखोरों को यहां स्थायी तौर पर लाकर बिठाया जाए। दाेनों शेड बनने के बाद मार्केट कमेटी ने मासाखोरों के लिए आवेदन लिए। पिछले महीने की 6 तारीख को ओपन ड्रॉ के माध्यम से 448 मासाखोरों को शेड में जगह अलॉट कर दी। उधर, शेड के नीचे बैठे कुछ सब्जी फल विक्रेताओं का कहना है कि वे स्थायी तौर पर शेड के नीचे बैठना चाहते हैं, लेकिन कर्मचारी उन्हें तंग करते हैं।
hin_Deva hin_Deva